આ જે હવે પરિસ્થિતિ બદલાઈ છે. આર્થિક સધ્ધરતા પ્રાપ્ત થઈ છે. આવાસી વૈભવ પ્રાપ્ત થયો છે. મર્સિડિસમાં ફરતા થયા છે. શ્રી અને સરસ્વતીની કૃપા થઈ છે. મનપસંદ ખાઈએ છીએ. જે હતું તેનાથી સો ગણું આપ્યું છે. સત્સંગમાં આ વાત સપાટી પર આવે છે. ત્યારે એ પરમાત્માની કૃપા કેમ ભૂલાય? હે પ્રભુ તું ધારે તો ક્ષણમાં બઘું જ છીનવી લે છે? તારી કૃપા વરસે તો અનેક ગણું આપી દે છે. તું એક રચનાત્મક ધડતર કરે છે. માણસની ઈચ્છાઓનો પાર નથી. તેની ઝોળી રબ્બ્ની છે. તારા દેવામાં કોઈ કમી નથી. તારું મૌન દેન છે. તારી આપેલી ચીજ દેખાય છે, તારા હાથ દેખાતાં નથી.